જેલભરો આંદોલનને ખાસ કરીને મહેસાણા અને સુરતમાં સારો પ્રતિસાદ મળ્યો હતો. જોકે, મહેસાણામાં એસપીજીના વડા લાલજી પટેલ પર હુમલો થતાં મામલો ગરમાયો હતો. મહેસાણામાં પાટીદારોએ તોડફોડ કરતા પોલીસે લાઠીચાર્જ કર્યો હતો. મહેસાણામાં પોલીસે લાઠીચાર્જ કર્યો હોવાના મેસેજ મળતા સુરતમાં પણ પાટીદારો દ્વારા તોડફોડ અને કેટલાંક સ્થળો પર સરકારી સાધન સામગ્રીને સળગાવવામાં આવી હતી. એટલું જ નહીં પાટીદારોએ આ ઘટનાનો રોષ છેક ઓસ્ટ્રેલિયમાં પણ જોવા મળ્યો હતો. ઓસ્ટ્રેલિયામાં વસતા પાટીદારોએ પોલીસની નીતિનો વિરોધ કરીને રેલી કાઢી હતી. એટલું જ નહીં રેલી કાઢીને ઓસ્ટ્રેલિયા સ્થિત ભારતીય દૂતાવાસની બહાર દેખાવો કર્યા હતા. ઓસ્ટ્રેલિયામાં વસતા પાટીદારો જય સરદાર જય પાટીદારની ટોપી પહેરીને વિરોધ પ્રદર્શનમાં જોડાયા હતા. રેલી કાઢીને ભારતીય દૂતાવાસ ખાતે પહાંેચી ત્યાં ભેગા મળીને દેખાવો કર્યા હતા.